Kauan se kesti tämäkin projekti, ihan vuosia.
Tuo ruudullinen fleece kun on kohta 20 vuoden takaa.
Muistan siitä ommelleeni vanhemmalle tyttärelle haalarin ja hatun,
hänen ollessaan alle vuoden ikäinen (täyttää ensi kuussa 20)
Joskus vuosien saatossa, tein jämäpalasta kolmiohuivin itselleni
ja silppusin lopun sydämiksi, ompelu jäi sitten kesken.
Nyt sain aikaiseksi ommella sydämet valmiiksi.
Mietin ensin kranssin tekoa noista sydämistä.
Mutta kun ei löydy paikkaa sellaiselle.
Päädyinkin tekemään sydämellisen rimpsun keittiön oven pieleen.
Kaverina sydämillä on mustia nappeja ja polvekenauhaa.